Diari Oficial de la Generalitat Valenciana


Sumari del DOGV 9569, del 05-04-2023 (2023/3399)

RESOLUCIÓ de 9 de febrer de 2023, del director general de Qualitat i Educació Ambiental, per la qual es formula declaració d'impacte ambiental del projecte instal·lació de compravenda de ferralla, materials de rebuig i emmagatzematge de residus perillosos, partida de Madrigueres sud, número 10, local C, del terme municipal de Dénia (Alacant). Expedient: (1856471) 23/2015/AIA.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9569

Data del DOGV
:   05-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3399


Data del document
:   09-02-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * impacte ambiental

RESOLUCIÓ de 9 de febrer de 2023, del director general de Qualitat i Educació Ambiental, per la qual es formula declaració d'impacte ambiental del projecte instal·lació de compravenda de ferralla, materials de rebuig i emmagatzematge de residus perillosos, partida de Madrigueres sud, número 10, local C, del terme municipal de Dénia (Alacant). Expedient: (1856471) 23/2015/AIA. [2023/3399]  
  
  
«Declaració d'impacte ambiental  
Expedient: (1856471) 23/2015/AIA.  
Títol: Instal·lació de compravenda de ferralla, materials de rebuig i emmagatzematge de residus perillosos.  
Promotor: Cerramientos Bell's, SL.  
Òrgan substantiu: Ajuntament de Dénia.  
Localització: Partida Madrigueres sud, núm. 10, local C, del terme municipal de Dénia (Alacant).  
  
Descripció del projecte  
Cerramientos Bell's, SL, explota una activitat dedicada a la gestió de residus, principalment a l'emmagatzematge de residus no perillosos (ferralla) i residus perillosos. La instal·lació té una superfície útil de 2.009,7 m², unió de dues naus industrials annexes i existents.  
En la zona destinada a l'emmagatzematge realitza operacions de recollida, separació, classificació i apilament dels diferents tipus de residus (fèrrics, no fèrrics, cartó, etc.) i emmagatzematge de residus perillosos fins que, posteriorment, els retire un gestor autoritzat. La documentació aportada indica que en l'activitat no es realitza cap mena d'operació de descontaminació, ni serà admés cap residu perillós no autoritzat.  
La instal·lació es dedica al comerç a l'engròs de residus metàl·lics (ferralla) tant fèrrics com no fèrrics (residus no perillosos) i a l'emmagatzematge, principalment, de bateries de Pb i Ni-Cd (residus perillosos), fins a la retirada per un gestor autoritzat. I es realitza l'activitat a l'interior de la nau industrial. Per a l'exercici de l'activitat s'empra: eina portàtil (tornavisos, martells, etc.), equip de pesatge, compactadora de cartó, equip de tallada manual i carretó elevador. Els residus s'emmagatzemen en piles, saques, prestatgeries, contenidors estancs i contenidors metàl·lics.  
S'emet un certificat de compatibilitat urbanística, el 19 de gener de 2016, en el qual s'exposa que, l'activitat és compatible amb les determinacions del planejament urbanístic quant a l'ús, i l'activitat ha d'ajustar-se a les determinacions establides en la fitxa de zona PL-01 i al planejament vigent per a l'atorgament de la llicència ambiental corresponent, així com a la normativa sectorial.  
Tipologia de residus admesos  
La codificació dels residus per als quals se sol·licita l'autorització administrativa de gestió corresponent, segons la Decisió de la Comissió de 18 de desembre de 2014 per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, són els següents:  
  
Residus no perillosos  
120101 (llimadures i encenalls de metalls ferris), 120102 (pols i partícules de metalls ferris), 120103 (llimadures i encenalls de metalls no ferris), 120104 (pols i partícules de metalls no ferris) 150101 (envasos de paper i cartó), 150102 (envasos de plàstic), 150104 (envasos metàl·lics), 150107 (envasos de vidre), 160117 (metalls ferris), 160118 (metalls no ferris), 160119 (plàstic), 160120 (vidre), 170203 (plàstic), 170401 (coure, bronze, llautó), 170402 (alumini), 170403 (plom), 170404 (zinc), 170405 (ferro, acer), 170406 (estany), 170407 (metalls mesclats), 170411 (cables diferents dels especificats en el codi 170410), 191001 (residus de ferro i acer), 191002 (residus no ferris), 191202 (metalls ferris), 191203 (metalls no ferris), 200101 (paper i cartó), 200138 (fusta diferent de l'especificada en el codi 200137), 200139 (plàstics) i 200140 (metalls).  
  
La capacitat màxima estimada d'emmagatzematge de residus no perillosos és de 40 t i es desglossa en:  
Capacitat màxima d'emmagatzematge de cartó 5 t.  
Capacitat màxima d'emmagatzematge de fusta 3,5 t.  
Capacitat màxima d'emmagatzematge de ferralla 31,5 t.  
Residus perillosos (emmagatzematge temporal)  
160601\* (bateries de plom), 160209\* (transformadors i condensadors que contenen PCB), 160210\* (equips rebutjats que contenen PCB, o estan contaminats per aquests, diferents dels especificats en el codi 160209), 160215\* (components perillosos retirats d'equips rebutjats) i 200135\* (equips elèctrics i electrònics rebutjats, diferents dels especificats en els codis 200121 i 200123, que contenen components perillosos).  
La capacitat màxima d'emmagatzematge de residus perillosos és de 5 t.  
Els residus admesos en la instal·lació, una vegada classificats són retirats per gestors autoritzats.  
  
Tramitació administrativa  
Amb data 20 de març de 2015, va entrar en el Servei d'Avaluació d'Impacte Ambiental (òrgan ambiental) un ofici de la Direcció Territorial d'Alacant (Servei Territorial de Medi Ambient d'Alacant), mitjançant el qual trasllada l'escrit presentat pel promotor, i adjunta a l'escrit: la sol·licitud del promotor per a la determinació de la necessitat o no de sotmetre el projecte a avaluació d'impacte ambiental, l'estudi d'impacte ambiental en l'emplaçament partida Madrigueres sud, núm. 16-A, nau B i C (emplaçament inicial), del terme municipal de Dénia i documentació complementària.  
Amb data 9 d'abril de 2015, l'òrgan ambiental va remetre al promotor un informe de sotmetiment a l'avaluació d'impacte ambiental, en què indicava que el tràmit del procediment seria a través de l'òrgan substantiu (Ajuntament de Dénia) i el contingut de l'estudi d'impacte ambiental.  
Amb data 15 d'abril de 2019, l'òrgan substantiu remet un ofici a l'òrgan ambiental en el qual sol·licita que es formule la declaració d'impacte ambiental corresponent del projecte situat a la partida Madrigueres sud, núm. 10, local C (emplaçament definitiu). Adjunta a l'ofici: l'estudi d'impacte ambiental en l'emplaçament partida Madrigueres sud, núm. 10, local C, el projecte tècnic, l'informe preliminar de situació del sòl i un estudi acústic.  
Amb data 30 d'octubre de 2019, l'òrgan ambiental va realitzar un requeriment d'esmena de documentació a l'òrgan substantiu, per a seguir el procediment d'avaluació d'impacte ambiental. Sol·licitava: aclariments relatius a l'emplaçament a la partida Madrigueres sud, núm. 16-A, nau B i C, l'emissió del certificat de compatibilitat urbanística i el certificat d'informació pública.  
Amb data 9 de gener de 2020, l'òrgan substantiu va remetre un ofici a l'òrgan ambiental, mitjançant el qual adjuntaven un CD sense contindre documentació.  
Amb data 20 de gener de 2023, l'òrgan substantiu remet un ofici mitjançant el qual adjunta la documentació sol·licitada el 30 d'octubre de 2019, que consta de: certificat de compatibilitat urbanística, certificat d'informació pública del projecte (emplaçament definitiu) i, així mateix, inclou una resolució de l'òrgan substantiu en la qual s'accepta la renúncia presentada per la mercantil Cerramientos Bell's, SL, a la tramitació de la llicència ambiental per a l'exercici de l'activitat de comerç a l'engròs de ferralla i material de rebuig, en el local situat a la partida Madrigueres sud, núm. 16, A nau B i C (emplaçament inicial) i l'arxivament de l'expedient.  
El tràmit d'informació pública de l'expedient es va dur a terme mitjançant la inserció de l'anunci corresponent en el BOP núm. 31, de data 13 de febrer de 2019 i es va publicar un edicte en el tauler d'anuncis, sense haver-se presentat al·legacions.  
  
Consideracions ambientals  
L'activitat es desenvolupa en un àmbit totalment urbà, envoltada de naus industrials. La instal·lació se situa en un polígon industrial que disposa dels serveis urbanístics i a menys d'1 km del nucli urbà de Dénia. L'activitat es realitza a l'interior de la nau industrial. No es preveu afecció a la Xarxa Natura 2000 ni a altres espais protegits. La parcel·la està situada dins de la zonificació PORN-Montgó (àrees urbanes i urbanitzables) i per la seua situació en polígon industrial s'estima que no tindrà efectes significatius sobre aquest. L'emplaçament de la parcel·la on es desenvolupa l'activitat no està afectat per risc d'inundació i els terrenys no són forestals.  
Les principals afeccions associades a l'activitat són:  
Les fonts de soroll produïdes per les operacions de càrrega i descàrrega de residus, operacions de tractament de residus i vehicles de transport. La documentació tècnica aportada exposa que per al desenvolupament normal de l'activitat no està previst que es produïsquen sorolls per damunt dels límits establits i que l'horari de funcionament de l'activitat és diürn, indica que tots els elements constructius, tant horitzontals com verticals compleixen la normativa vigent, i no transmeten valors superiors als especificats en la legislació vigent en la matèria. L'estudi acústic aportat exposa que el local compleix els nivells de soroll establits en la Llei 7/2002, de 3 de desembre.  
  
La instal·lació disposa de les infraestructures necessàries per al funcionament correcte de l'activitat, electricitat, aigua potable procedent de la xarxa municipal i els abocaments sanitaris es realitzen a la xarxa municipal de clavegueram, enllumenat públic, etc.  
La ferralla s'emmagatzema en contenidors metàl·lics o de plàstic sobre paviment de formigó (l'interior de la nau industrial disposa de sòl de formigó). Respecte als residus perillosos, la mesura correctora plantejada en l'estudi d'impacte ambiental aportat és que compta amb cubetes de recollida en cas de vessament accidental, l'emmagatzematge es realitza en una zona coberta, amb solera estanca i l'apilament està senyalitzat. Aquesta mesura s'haurà de complementar amb la indicada en els condicionants d'aquesta resolució.  
L'estudi d'impacte ambiental inclou un programa de vigilància ambiental que preveu el control de les operacions de gestió de residus: tipus de residu segons el seu codi LER, document d'acceptació, identificació del productor, quantitat, naturalesa, temps d'emmagatzematge, etc.  
  
Consideracions jurídiques  
El projecte està subjecte a avaluació d'impacte ambiental ordinària, d'acord amb l'article 7.1.a de la Llei 21/2013, de 9 de desembre, en concordança amb l'annex I, grup 6.c.2 del Decret 162/1990, de 15 d'octubre, modificat pel Decret 32/2006, de 10 de març.  
L'expedient ha observat els tràmits establits en la secció 1a, del capítol II del títol 2 de la Llei 21/2013, de 9 de desembre, d'avaluació ambiental i en les altres disposicions que li són aplicables.  
L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot el que s'ha exposat, a proposta del Servei d'Avaluació d'Impacte Ambiental i amb el vistiplau del subdirector general de Qualitat i Educació Ambiental, fent ús de les atribucions que exercisc resolc,  
  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que li siguen aplicables, el projecte d'una instal·lació de compravenda de ferralla, materials de rebuig i emmagatzematge de residus perillosos, promogut per Cerramientos Bell's, SL, situada a la partida Madrigueres sud, núm. 10, local C, del terme municipal de Dénia (Alacant), sempre que aquest es desenvolupe d'acord amb l'estudi d'impacte ambiental, el projecte tècnic i la resta de documentació que consta en l'expedient i de conformitat amb condicions les següents:  
1. Respecte a la llista definitiva de residus admissibles, quedarà limitada per l'abast de l'autorització sectorial, entre els proposats pel promotor segons la documentació aportada a aquest òrgan. Es podran incloure altres codis LER que l'òrgan competent considere susceptibles d'autorització, sempre que la inclusió no comporte la modificació substancial del projecte avaluat i no responga a supòsits en els quals, d'acord amb la legislació sectorial vigent, s'exigisca la tramitació d'un procediment d'avaluació ambiental.  
2. Respecte a l'emmagatzematge de residus perillosos, les cubetes de retenció han de ser estanques, fabricades amb materials resistents a la corrosió per a evitar possibles fugues accidentals. Com a mesura preventiva i correctora es disposarà de material absorbent neutralitzador, davant la possibilitat d'un abocament accidental. Una vegada s'haja recollit el vessament, l'absorbent contaminat es depositarà en un bidó específic i etiquetat correctament, emmagatzemat segons la seua naturalesa i, finalment, serà retirat per un gestor autoritzat.  
3. A la posada en marxa de l'activitat i, almenys, cada 5 anys el titular haurà de dur a terme un control de les emissions acústiques i dels nivells de recepció en l'entorn mitjançant la realització d'auditories acústiques. Aquestes, les haurà de fer amb l'activitat en funcionament una ECMCA, i fer constar els resultats en un llibre de control que haurà d'estar a la disposició de les administracions competents. En cas de superar els nivells sonors permesos per la llei, s'aplicaran les mesures correctores pertinents, i, a continuació, s'haurà d'efectuar una nova auditoria acústica per a comprovar-ne l'eficàcia.  
4. Les accions incloses en el programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de l'eficàcia d'aquestes. La documentació haurà d'estar a la disposició de les autoritats competents.  
En els termes establits en l'article 43 de la Llei 21/2013, de 9 de desembre, aquesta declaració d'impacte ambiental perdrà la vigència i cessarà de produir els efectes que li són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys. A aquest efecte, el promotor haurà de notificar a l'òrgan ambiental el començament de les obres.  
  
Segon  
D'acord amb el que s'estableix en l'article 41 de la Llei 21/2013, de 9 de desembre:  
a. Publicar aquesta declaració d'impacte ambiental en el Diari Oficial de la Generalitat Valenciana, així com en la seu electrònica.  
b. Aquesta declaració d'impacte ambiental no és objecte de recurs sense perjudici dels que, si escau, siguen procedents en via administrativa i judicial enfront de l'acte pel qual s'autoritza el projecte.  
  
Tercer  
L'òrgan substantiu haurà de tindre en compte degudament, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 9 de febrer de 2023.- El director general de Qualitat i Educació Ambiental: Joan Piquer Huerga.»